# data[].attributes.body
M'apunto al curs amb ganes de compartir opinions i mirades educatives amb altres persones, més enllà del claustre de l'escola.

M'apunto per saber què s'està fent a altres escoles...

M'apunto perquè desprès de tot el curs fent de mestra, tinc ganes de ser alumna una estona...

M'apunto perquè no em van agradar els àlbums que vam fer a final de curs. Moltes feines no tenien cap sentit...

M'apunto perquè no sé com  trencar amb alguns esquemes molt quadriculats de la "meva escola"....

M'apunto perquè el curs vinent em vull arriscar a fer més canvis a l'aula...

M'apunto perquè estic a l'equip impulsor de l'escola, i tenim molta feina a fer i no sé massa com!

M'apunto perquè com a mestra, tinc la responsabilitat de formar-me constament i la de no conformar-me ni acomodar-me....

# data[].attributes.body
Malgrat el cansament he arribat corrent a la Massana disposada a que m'expliquessin moltes coses.

I....gairebé no m'han explicat res!

Ens han dit que l'objectiu d'avui era tenir clar què era globalitzar, una paraula que usem molt però que pensem de manera diferent i desconeixem.

De fet, jo em pensava tenir-ho clar abans d'entrar i quan he sortit per la porta..ho tenia menys clar que mai!

Hem treballat amb grups i com que no acabavem de veure què era globalitzar, hem decidit dir el que segur que no era!

A partir d'aquí anar parlant, reflexionant, parlant, reflexionant....i ostres m'havia semblat que més d'una hora per fer una presentació era massa i ara ens falta temps!

# data[].attributes.headline
2n dia: potser no ho faig tant malament....

# data[].attributes.subject
2n dia: potser no ho faig tant malament....

# data[].attributes.body
Comencem la tarda amb una xerrada d'en Fernando Hernández-Hernández.

Potser ara ja començo a tenir una mica més clar què és això de globalitzar...

M'ho passo bé escoltant en Fernando!

I m'agrada el seu discurs. Té implicació social i política. Parla dels mestres com a responsables, parla de l'igualtat d'oportunitats real, que passa per l'escola i de la qual no podem obviar ni resignar-nos pel context-.

Parla de motivar als nens cap allò que no coneixen, d'obrir-los horitzons, móns desconeguts...

Ens posa de cara davant dels horaris absurds amb els que funcionem dia a dia l'escola i ens pregunta per què.

Però trobo en el seu discurs punts que em donen calma i seguretat.

L'importància de parlar a l'aula....d'escoltar-los i d'aprofitar aquestes oportunitats.

Quants dies a classe he estirat el fil de parlar sobre la pintada que havien fet a la façana de l'escola i la seva implicació social? Quants dies a classe hem parlat sobre notícies que els inquietaven? Quants dies a classe he dit "obriu per la pàgina 49 el llibre" i allà s'ha quedat tota l'hora sense fer-li ni cas perquè la conversa era realment aprenentatge i no aquella ditxosa pàgina?

Quants dies he pensat que si entrès alguna altra mestra de l'escola per la porta pensaria: "com perden el temps"!

Estic molt lluny del que ens expliquen a aquest curs, però també estic molt lluny de molts punts de vista de l'escola.

Estic a mig camí, i he de decidir cap a on vaig!

# data[].attributes.body
L'Eva, la Mar i en Gino ens ensenyen unes fotografies sobre 5 eixos: temps, espai, propostes globalitzades, treball en equip i avaluació.

Veure fotografies m'agrada i em dona molta informació.

Tinc clar com seria el meu espai d'aula ideal.

Però de temps? Ostres, no tenir l'esbarjo marcat...ni se m'havia acudit!

Tinc clar que els informes que fem a l'escola no serveixen per res, per això faig aquests comentaris tant llargs! Però a la segona avaluació una mestra ja em va dir: "ostres Anna, t'has passat, les altres no tenim tant temps!" ("Ah! I jo si?", va pensar el meu cap).

I una nena, d'aquelles que ho controla tot i sap el perquè diu les coses, de l'altre 4t em va dir: "Anna, és que ella tenia un comentari de moltes línies, i els nostres eren de cinc paraules"! (Com dient: massa diferència, vigila).

Però també recordo pares que a l'entrevista em diuen: Gràcies, amb el que ens poses ja ens fem molt l'idea de com està el nostre fill/a i estem tranquils.

Mil reflexions pel cap amb les fotos...i ens agrupem amb temes!

Ens diuen: poseu-vos al que us costi més! Doncs apa; cap a propostes globalitzades!

Ens posem a parlar amb les companyes i ens emmirallem amb models d'algunes d'elles i d'alguns formadors....

Parlem molt però no sabem gens com fer-ne un pòster. Estem cansades i no tenim inspiració.

# data[].attributes.body
Hem arribat i directe cap al lloc que estavem ahir amb el grup.

Algú ha agafat el paper de mural, una altra cinta, l'altra retoladors.

Falta gent del grup, però tenim una tasca a fer i som conscients que poc temps. Així que a per feina!

Comencem a fer: una té idees gràfiques, l'altra ha reflexionat sobre el missatge que hem de donar, una altra ha donat forma al que vam parlar ahir.... Anem sumant i ens surt un esquema a plasmar que ens agrada.

Un comença a dibuixar per la dreta, l'altre per l'esquerra, una altra retalla...."Compte! Que això ha de sortir perquè hi vam dedicar molta estona de debat!"

Hem anat a tot gas i a l'hora límit, pengem el pòster. Ei! Ens agrada i sabem perfectament quin significat té cada cosa! Ho entendre les altres?

# data[].attributes.body
Desprès de l'última conversa amb la Mar i les companyes de primària el cap em bull! Quantes coses en 4 dies!

Em surten moltes paraules, idees...i les apunto, perquè aquest estiu hi vull pensar:
- Ambients? Tallers? Amb quin sentit? (Vull parlar-ne amb l'equip impulsor per infantil).

- Mirada atenta i escolta oberta o mirada oberta i escolta atenta. Important a cada passa per l'escola.

- Inquietud: la vull en els nens i nenes, la vull a l'aula...i l'he d'aprofitar més.

- Controls? És norma d'escola realment? Parlem-ne! Quan paper que vam llençar a final de curs!

- Noves tecnologies? On queden? Serveixen? Quin paper?

- Relació positiva amb el coneixement. Si ho fem bé, els durarà tota la vida. Aixó sí que és important i difícil!

- Eines per aprendre. L'escola tradicional en dóna? Potser així puc convèncer més gent del claustre?

- Esperit crític: això si que ho he fomentat aquest curs! M'agrada!!!

- Aprendre a memoritzar és fàcil!!!!!! Repetiré aquesta frase fins l'infinit i més allà!

- Tenim un repte: demostrar que aquesta mirada i manera de fer funciona! Amb dades, amb reculls, amb experiències! Amb responsabilitat de que hi ha un per què!

- Autonomia de cicles: això ho tenim a l'escola! Especialistes per cicles.... Com ho aprofitem? És una oportunitat! Com ho podem convertir amb comunitat?

Vinga va! Estic tant revolucionada per dins que començaria el curs ara mateix! Però en fi, la platja m'anirà molt bé per païr-ho...!